'እንታይ ዝኣክልከ ፅዕንቶ የሕድራ'?" ክብላ ይሓታ። እዚ ማለት፥ ኢህወዴግ ስልጣን ካብ ዝሕዝ ጀሞሩ 'ውን እንተኾነ፥ ኣብ ዝተፈላለዩ መንግስታዊ ሓላፊነት ዝርከባ ደቂኣንስትዮ። ማሕበራዊ፥ ፖሊቲለካዊን ኢኮኖሚያውን መሓውራት መንግስት ንምቕያርን ሓደሽቲ ፖሊሲታትን ሕግታትን ኣብ ምርቃቕን ተሳትፎአን ውሱን ምዃኑ ወሲኸን ይዛረባ። "ብዙሕ መስዋእትነት ዝተኸፈሎ ቃልሲ እንተኾነ 'ኳ፥ እቲ ዝመፀ ስርዓት ግና ዲሞክራስያዊ ዘይኮነስ ዓፋንን ክብሪታትን ሰብኣዊ መሰላት ደቂ ኣንስትዮ ዝግህስ 'ዩ" ይብላ። ምንቅስቓስ ደቂ ኣንስትዮ ብዝወተደበ መልክዕ ጎሊሁ ኣይውፃእ 'ምበር፥ ከም ሰበሞያ ሕጊ ደቂ ኣንስትዮ ዓይነት ብርቱዕ ማሕበር ከምስረት ክኢሉ እዩ። ኣብ ልዕሊ ደቂኣንስትዮ ኣድሎኣዊ ሕግታትን ድሑራት ልምድታትን ከተርፉ፥ ንመሰላት ደቂ ኣንስትዮ ብፍሉይ ይጣበቕ፥ ከምኡድማ ዝፀንሑ ፍትሓዊ ዘይኮኑ ሕግታትን ፖሊሲታትን ክንቀሉን ይቃለስ፥ እኹል ገንዘብን ዓቕምን ዘይብለን ደቂኣንስትዮ ሕጋዊ ጠባቓ ይኾነን። መግለጺ ስእሊ, ደቂ ኣንስትዮ ዘበረታትዑ ፅሑፋት ምስቲ ሓድሽ ዘይመንግስታዊ ማሕበራት ኣመልኪቱ ዝወፀ ሕጊ ተኣሳሲሩ፥ እቲ ማሕበር ናይ ፈንድን ገንዘብን ፀገም እንተሃለዎ'ኳ፥ ኣብታ ሃገር ፆታዊ ርክብን፥ ካልኦት መዘራረቢ ጉዳያትን ዛዕባ ክኾኑ ብምግባር ብዙሕ ለውጢ ኣመዝጊቡ እዩ። ብዙሕ ዘይድፈሩ ሕቶታት ክለዓሉ ድማ ልዑል ግደ ተፃዊቱ። ይኹን 'ምበር ክሳዕ ሐዚ ውድባት ፖሊቲካ፥ ነፃነት ደቂ ኣንስትዮን፥ ሕቶታት ፆታን (ጀንደር) ከም ሓደ ፖሊቲካዊ ሕቶ ገይሮም ክንቀሳቐሱ ብዙሕ ኣይረአን። "ናይ መን ሓላፊነት እዩ ?
